【明報專訊】今屆政府積極開拓中東市場,特首李家超去年2月訪問中東,噚日佢同當時曾會面嘅海灣阿拉伯國家合作委員會(海合會)秘書長賈西姆.布代維(Jasem Mohamed Albudaiwi)喺香港再次會面,同場有商經局長丘應樺。李家超話,海合會成員國係香港重要嘅貿易及投資伙伴,今次會面係就進一步加強雙方貿易、投資、金融及科技等方面嘅合作交換意見。
李家超提到,特區政府積極與海合會成員國建立緊密聯繫,包括去年9月舉辦嘅「一帶一路高峰論壇」增設「中東專場」;今年1月舉行嘅「亞洲金融論壇」亦有不少海合會成員國政商界領袖出席。特區政府主要官員都先後訪問海合會成員國,並計劃喺沙特阿拉伯利雅得設立海外經濟貿易辦事處。
海合會有6個成員國,分別為巴林、科威特、阿曼、卡塔爾、沙特阿拉伯和阿拉伯聯合酋長國。